נועה רוזין

נועה רוזין (נולדה ב-27 בספטמבר 1986) היא מגישת טלוויזיה ועיתונאית ישראלית שמתמחה בתחום הקולינריה. נועה רוזין נולדה וגדלה ברמת גן. אמה, טלי רוזין, עיתונאית וסופרת, אביה, סיני רוזין, היה בעל אולפן הפקות והוצאת ספרים וכיום מנהל ייבוא בחברה לשיווק מוצרי סניטריה. לנועה אח צעיר. למדה בתיכון בליך והתנדבה לשנת שירות בגרעין צופים בשדרות. בצה"ל שירתה כמפיקה ביחידת ההסרטה של דובר צה"ל. ב-2007 רוזין התחילה לעבוד בקופי-בר, וכעבור שנה עברה להוטל מונטיפיורי (שניהם של חברת R2M). במסעדות אלה התגבשה אהבתה לאוכל לפני ומאחורי הקלעים. בוגרת תואר ראשון בתקשורת, המרכז הבינתחומי הרצליה (2012-2010). כניסתה לתקשורת אירעה בשנה השנייה ללימודיה עת פרסמה סדרת כתבות במדור האוכל אתר "וואלה" עם המלצות על מסעדות מיוחדות באירופה. בשנים 2010–2012 הייתה כתבת הווידאו המרכזית באתר, ויצרה עשרות כתבות למדורים השונים. במקביל עבדה ככתבת שטח בתוכנית "ערב טוב עם גיא פינס" ששודרה בערוץ 10. בשנת 2010 היא הפיקה את הסרט אווה: שם זמני. בתום השנה השלישית ללימודיה החלה להפיק את תוכנית הבוקר של סלוצקי ודומינגז ברדיו תל אביב (2013-2012). בשנת 2014 החלה לערוך את מדור האוכל של אתר "נענע10". במקביל החלה להגיש את פינת "חדשות האוכל" בתוכנית "ערב טוב עם גיא פינס" ושלל פינות אוכל נוספות בתוכנית הבוקר של "אורלי וגיא" וגם ב"לילה כלכלי" - כולן בערוץ 10. במקביל, נבחרה להנחות את "המלצת השף", תוכנית הבת של ריאליטי האוכל "משחקי השף"; בתקופה זו למדה בישול בבית הספר לקולינריה "בישולים". בשנת 2015 שנה ערכה את "לאון אל-דנטה", תוכנית בישול אוכל איטלקי עם השף לאון אלקלעי ששודרה בערוץ האוכל ולאחר מכן גם בערוץ 10. בשנת 2015 רוזין התמנתה לכתבת האוכל של "טיים אאוט תל אביב". בשנים 2016–2017 כיהנה ככתבת האוכל בדיגיטל של רשת. רוזין הגישה במשך תקופה קצרה את תוכנית האוכל "פודיז" ברשת 13, ולאחר מכן החלה להגיש יחד עם אלעד זוהר את התוכנית "פותחים יום", המשודרת מימי ראשון עד חמישי בין השעות 9:30 ל-12:00. בימי שישי הצמד היה מגיש את "פותחים שישי", בין 10:00 ל-12:00, גם היא בערוץ רשת 13. עד סוף שנת 2017, במקביל להנחיה היומית, הייתה מגישה רוזין פעם בשבוע פינת אוכל במסגרת התוכנית "הערב" בהגשתם של קובי מחט ויעל בר זוהר, גם היא ברשת 13. כיום רוזין מנהלת מגזין אוכל ביוטיוב תחילה בשותפות עם יובל מרום, ובהמשך תקופה קצרה עם יוגב עזריאל ועכשיו שוב עם יובל מרום. השניים מעלים מדי שבוע סרטון חדש ובו הם סוקרים אירועים חדשים בתחום הקולינריה בישראל: מסעדות, ברים, פסטיבלים, מנות ואירועים אחרים. בנוסף השניים מקליטים את הפודקסט "על מה נדבר הפעם? הפודקאסט של נועה רוזין ויובל מרום". הפודקאסט עוסק בנושאי תוכן, שיווק ודיגיטל. רוזין מתגוררת בתל אביב. היא אם לשלושה בנים. בן אחד מנישואיה הקודמים, ושניים מנישואיה עם אריאל לייזגולד, ברמן במקצועו, מסעדן ואיש עסקים, לו נישאה בשנת 2021. מדיה וקבצים בנושא נועה רוזין בוויקישיתוף נועה רוזין, ברשת החברתית פייסבוק נועה רוזין, ברשת החברתית אקס (טוויטר) נועה רוזין, ברשת החברתית אינסטגרם נועה רוזין, ברשת החברתית טיקטוק נועה רוזין, סרטונים בערוץ היוטיוב נועה רוזין, באתר פינטרסט נועה רוזין, במיזם "אישים" לתיעוד היצירה הישראלית הפודקאסט של נועה רוזין ויובל מרום נועה רוזין, באתר רשת 13 פותחים יום: תוכנית לייף סטייל, אוכל וראיונות בהנחיית אלעד זוהר ונועה רוזין, באתר רשת 13 תכירו את נועה רוזין, באתר וואלה, 11 בפברואר 2014 אורית מרלין-רוזנצוויג, 7 הנשים הטובות: זו היתה שנת הפריצה שלהן, והן כאן להישאר, באתר Xnet‏, 7 באוקטובר 2014 אלכסנדר כץ, נועה רוזין תוביל תכנית אוכל יומית בערוץ 'רשת' החדש, באתר אייס, 1 באוקטובר 2017 סמדר שיר, "אם אני עוגה אז עוד לא הגעתי לדובדבן שבקצפת", באתר ynet, 16 בדצמבר 2017 דריה טל, ‏נועה רוזין: "אני מאמינה שאת צריכה לייצר את המציאות - וזה מה שעשיתי", באתר מעריב אונליין, 13 בנובמבר 2019 תבנית:מעריב תל אונליין